Blandt landets bøsser og lesbiske er der begejstring over stadfæstelsen i landsretten. Det fortæller Peter Ussing, arbejdsmarkedspolitisk talsmand i Landsforeningen for Bøsser og Lesbiske. Men om det betyder, at landets domstole kan forvente stormløb fra chikanerede homoseksuelle, tør han ikke spå om: - Men jeg er overbevist om, at det ikke er den sidste, vi har set. Jeg er sikker på, at de homoseksuelle, der står i en tilsvarende situation som Søren Petersen, nu vil turde tage kampen op. De kan nu se, at det er realistisk at vinde en sag ved domstolene, siger Peter Ussing. Han roser samtidig Søren Petersen og NNF for at rejse sagen ved domstolene og opfordrer homoseksuelle til at bruge deres fagforening i kampen mod homochikane. - Jeg er ikke et sekund i tvivl om, at sagen aldrig var blevet til noget, hvis ikke John Andersen og NNF havde været der som støtte, siger Peter Ussing. /ritzau/

Referat:
I Landsforeningen for Bøsser og Lesbiske, vækker dagens afgørelse i Vestre Landsret begejstring.